PDS | Health24
Posted by: Rianda | 2008/05/30
Hallo, wil graag hoor van probiflora - watter een is die regte vir wat. Het PDS, erge spasmas wanneer ek verkeerd eet, dan help net probiflora (2) en 'n warmwater sak. Meestal is ek net opgeblaas (probeer ook kos eet wat nie gasvormende is nie) en knyp my derm meestal links as so reminder, ek eet verkeerd.
Vergewe die Engels, The correct Probliflora product for IBS is called LP299v.
Alternatively you can try Reuteri chew tablets which are more cost-effective and the dose is only 1 daily.
You are wise in trying to watch your diet. Sketse uit die geskiedenis van die Hervormde Kerk (1824 – 2024) | Nederduitsch Hervormde Kerk van Afrika
Sketse uit die geskiedenis van die Hervormde Kerk (1824 – 2024)
Die kommissie het bestaan uit SJP Kruger, HS Bosman, HS Lombardt, HBL Klopper, AP van der Walt, DH Botha, GJ Kruger en J Stuart. Op 6 November 1855 het die kommissie die eerste konsepwetgewing met 327 artikels aan die Volksraad voorgelê. Die opskrif van die konsepwetgewing lui Nieuwe Wetten voor de Hollandsche Afrikanen benoorden de Vaal Rivier. Die Nieuwe Wetten omskryf die Hervormde Kerk se posisie in die ZAR breedvoerig.
Die volgende artikels raak die kerk direk:
Artikel 20: …de Nederduitsch-Hervormde Kerk zal de kerk van de Staat zyn.
Artikel 23: Het volk wil zyne Nederduitsch Hervormde godsdienst, zoo als die in de jaren 1618 en 1619 door de synode te Dordrecht is vasgesteld, behouden.
Artikel 25: Het zal geene andere vertegenwoordigers in den volksraad aanstellen, dan degenen die lidmaten der Nederduitsch Hervormde gemeente zyn.
Artikel 26: Het erkent geen ander kerkelyk gezag dan dat, wat door kerkeraden zyner Ned. Hervormde gemeenten is of wordt goedgekeurd, aangenomen en vasgesteld.
Artikel 29: Het volk verlangt de opbouw, bloei en welvaart van kerk en staat en uit dien hoofde, voorziening in de behoefte aan Ned. Hervormde predikanten en schoolonderwyzers.
(SA Argiefstukke Tvl.no.3:382)
Omdat niemand van Lydenburg in die kommissie gedien het nie, wou Lydenburg nie die Nieuwe Wetten van 1855 erken of aanvaar nie. Dit het veroorsaak dat die Volksraad in November 1855 die goedkeuring daarvan uitgestel het. Daarop het ds Van der Hoff bedank as predikant van die Hervormde Kerk en as rede het hy die wetteloosheid van die land aangegee. So het hy kerklike druk uitgeoefen om die wette aanvaar te kry. Die Volksraad het hom ingeroep en hom beboet met 100 riksdaalders, waarop Van der Hoff sy bedanking teruggetrek het. Die Volksraad het as gevolg van sy optrede besluit om die Nieuwe Wetten voorlopig goed te keur, met dien verstande dat die publiek eers geleentheid sou kry om kommentaar te lewer.
Na hierdie besluite het generaals MW Pretorius en TF Dreyer deur die ZAR gereis om die Nieuwe Wetten, asook die nie-inlywing van die Hervormde Kerk by die Kaapse Sinode, met die publiek te bespreek. Die uiteinde van hierdie vergaderings was dat besluit is om ’n volkskongres te hou op 16 Desember 1856, wat die Grondwet sou finaliseer. Elke veldkornetskap het een verteenwoordiger gestuur. Die 24 persone het in Potchefstroom byeengekom, en nadat die nodige veranderinge aangebring is, is dit op 5 Januarie 1857 as Grondwet aanvaar. Hierdie 1857-weergawe verskil, wat die Kerk betref, alleen in die nommering.
Ds Van der Hoff het hom beywer vir die staatkundige ontwikkeling en bestendiging van die jong republiek. Nie net het hy die amptelike plegtighede waargeneem deur die president en al die volksraadslede in te sweer nie, maar hy het ook die Vierkleur ontwerp en ’n vlaglied gekomponeer. By verskillende geleenthede het hy toesprake gehou om die staatkundige eenheid te bevorder. So het hy sy invloed as predikant gebruik om die lidmate van die Kerk tot eensgesindheid en die aanvaarding van die nuwe wette aan te moedig.
Die nuwe Grondwet is aan die Sesde AKV, wat op 24 Februarie 1857 spesiaal vir die doel in Pretoria vergader het, voorgelê. Dit is belangrik om daarop te let dat die AKV hierdie landswette bekragtig en onderteken het – iets wat op sigself ’n buitengewone handelswyse was. Met hierdie optrede word die unieke en noue verbintenis tussen kerk, volk en owerheid in die ZAR duidelik sigbaar. Die AKV het eenparig die Grondwet goedgekeur en onderteken.
Die finale Grondwet is op 5 Maart 1858 in die Staatskoerant gepubliseer, onder die titel Grondwet van de Zuid-Afrikaansche Republiek. Dit is duidelik dat die Transvaalse Afrikanen oortuigde republikeine was. Die heel eerste artikel van die Grondwet stel dit duidelik dat die regeringsvorm van deze maatschappy zal zyn Republikeinsch. Hand aan hand met die republikeinse ideaal, loop die strewe na staatkundige vryheid wat in verskillende artikels aan die orde kom. Vir die Afrikaners in Transvaal was selfbeskikking en politieke vryheid die hoogste ideaal.
Verskeie artikels begin met die woorde het volk wil. Die volk, en nie die individu nie, was die kern van die Transvaalse Afrikaners se politieke denke, want die volk is soewerein en die hoogste gesag. Daarom is belangrike kwessies gereeld na volksvergaderings verwys vir besluitneming.
Die Grondwet van die ZAR vertoon ook duidelik Calvinistiese tendense. Die uitdruklike verwysing na die Sinode van Dordt (1618-1619) in Artikel 23 van die 1858 Grondwet was ’n doelbewuste poging om die Hervormde Kerk te posisioneer as ’n kerk wat in die gereformeerde tradisie staan. Dit kon ook gebruik word om die beskuldigings vanuit die Kaap dat die Hervormde Kerk vrysinnigheid en leervryheid duld, te neutraliseer.